หอไอเฟล
หอไอเฟลมีความสูง 300 เมตร (986 ฟุต) ซึ่งไม่รวม เสาอากาศ 24 เมตร (72 ฟุต) ด้านบน ถ้าเปรียบเทียบกับตึกแล้วจะมีประมาณ 75 ชั้น หอไอเฟลเป็นสิ่งปลูกสร้างที่สูงสุดในกรุงปารีส และหากไม่นับรวมเสากระจายคลื่น หอไอเฟลเป็นสิ่งปลูกสร้างสูงที่สุดอันดับสองในฝรั่งเศส รองจากสะพานมีโย
ช็องเดอมาร์ส
ช็องเดอมาร์ส () เป็นสวนสาธารณะแบบเปิดโล่งขนาดใหญ่ในกรุงปารีส ประเทศฝรั่งเศส เริ่มก่อสร้างในปี ค.ศ. 1765 ออกแบบโดยอ็องฌ์-ฌัก กาบรีแยล ตั้งอยู่ทางทิศตะวันออกเฉียงใต้ติดกับหอไอเฟล สถานที่แห่งนี้ตั้งชื่อตามกัมปุสมาร์ติอุส ("ลานเทพสงคราม") ในกรุงโรม เพื่อเป็นเกียรติแก่เทพมาร์ส ซึ่งเป็นเทพสงครามของโรมัน สถานที่แห่งนี้เคยถูกใช้เป็นลานสวนสนามของกองทัพฝรั่งเศสในอดีตด้วย